CELEX: 52019DP0095
Language: lv
Date: 2019-12-18 00:00:00
Title: Eiropas Parlamenta lēmums par iebildumu neizteikšanu pret projektu Komisijas regulai, ar kuru attiecībā uz 39. starptautisko grāmatvedības standartu (SGS) un 7. un 9. starptautisko finanšu pārskatu standartu (SFPS) groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 (D064618/01 – 2019/2912(RPS))

29.6.2021   
            
            
               LV
            
            
               Eiropas Savienības Oficiālais Vēstnesis
            
            
               C 255/72
            
         
      P9_TA(2019)0095
      Iebildumu neizteikšana pret īstenošanas aktu: grozījumi attiecībā uz 39. starptautisko grāmatvedības standartu un 7. un 9. starptautisko finanšu pārskatu standartu
      Eiropas Parlamenta lēmums par iebildumu neizteikšanu pret projektu Komisijas regulai, ar kuru attiecībā uz 39. starptautisko grāmatvedības standartu (SGS) un 7. un 9. starptautisko finanšu pārskatu standartu (SFPS) groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 (D064618/01 – 2019/2912(RPS))
      (2021/C 255/14)
      
         Eiropas Parlaments,
      
                  —
               
               
                  ņemot vērā Komisijas regulas projektu (D064618/01,
               
            
                  —
               
               
                  ņemot vērā Eiropas Parlamenta un Padomes 2002. gada 19. jūlija Regulu (EK) Nr. 1606/2002 par starptautisko grāmatvedības standartu piemērošanu (1) un jo īpaši tās 3. panta 1. punktu,
               
            
                  —
               
               
                  ņemot vērā Komisijas 2019. gada 7. novembra vēstuli, kurā tā lūdz paziņot, ka Parlaments neizteiks iebildumus pret regulas projektu,
               
            
                  —
               
               
                  ņemot vērā Ekonomikas un monetārās komitejas 2019. gada 3. decembra vēstuli Komiteju priekšsēdētāju konferences priekšsēdētājam,
               
            
                  —
               
               
                  ņemot vērā 5.a pantu Padomes 1999. gada 28. jūnija Lēmumā 1999/468/EK, ar ko nosaka Komisijai piešķirto ieviešanas pilnvaru īstenošanas kārtību (2),
               
            
                  —
               
               
                  ņemot vērā Reglamenta 112. panta 4. punkta d) apakšpunktu un 111. panta 6. punktu,
               
            
                  —
               
               
                  ņemot vērā Ekonomikas un monetārās komitejas atzinumu,
               
            
                  A.
               
               
                  tā kā Starptautisko grāmatvedības standartu padome (IASB) 2019. gada 26. septembrī nāca klajā ar grozījumiem 9. starptautiskajā finanšu pārskatu standartā (SFPS) “Finanšu instrumenti” un 39. starptautiskajā grāmatvedības standartā (SGS) “Finanšu instrumenti”; tā kā šo grozījumu mērķis ir nodrošināt vispārēju atvieglojumu, ņemot vērā 1. posmā starpbanku piedāvātās likmes (IBOR) aizstāšanu; tā kā šie grozījumi nodrošina skaidrību uzņēmumiem, kas ziņo saskaņā ar SFPS, un to revidentiem attiecībā uz to, ka atsauces likmju regulatīvā aizstāšana visā tirgū ar uzlabotām (gandrīz) bezriska procentu likmēm netraucēs riska ierobežošanas attiecības aizstāšanas nenoteiktības dēļ; tā kā šie grozījumi nodrošina juridisko noteiktību SFPS un SGS finanšu pārskatu sistēmā un novērš nevajadzīgu spriedzi finanšu sagatavošanas sistēmā; tā kā Komisija mudināja IASB ātrāk nākt klajā ar minētajiem grozījumiem, lai Savienība varētu tos laikus apstiprināt;
               
            
                  B.
               
               
                  tā kā Eiropas Finanšu pārskatu padomdevēja grupa (EFRAG) 2019. gada 16. oktobrī Komisijai sniedza pozitīvu ieteikumu;
               
            
                  C.
               
               
                  tā kā Komisija secināja, ka interpretācija atbilst pieņemšanas tehniskajiem kritērijiem, kā noteikts Regulas (EK) Nr. 1606/2002 3. panta 2. punktā, un uzskata, ka šie ierosinātie grozījumi ļaus izvairīties no riska ierobežošanas attiecību pārtraukšanas ar IBOR pāreju saistītu neskaidrību dēļ, lai finanšu pārskatos saskaņā ar SFPS varētu pienācīgi atspoguļot riska pārvaldības ietekmi un novērst nevajadzīgu peļņas vai zaudējumu svārstīgumu;
               
            
                  D.
               
               
                  tā kā grāmatvedību regulējošā komiteja 2019. gada 5. novembrī sniedza pozitīvu atzinumu par šiem grozījumiem;
               
            
                  E.
               
               
                  tā kā IASB ir noteikusi, ka minētie 9. SFPS un 39. SGS grozījumi stājas spēkā 2020. gada 1. janvārī, taču ir paredzēta iespēja tos piemērot agrāk; tā kā finanšu iestādes, uz kurām attiecas SFPS un SGS uzskaite, nevar savos 2019. gada finanšu pārskatos izmantot procedūru saskaņā ar ierosinātajiem grozījumiem pirms to apstiprināšanas un publicēšanas; tā kā Savienības uzņēmumi būtu nelabvēlīgākā situācijā nekā to konkurenti citās jurisdikcijās, ja tie nevarētu izmantot minētajos grozījumos paredzēto atvieglojumu; tā kā tādēļ šie grozījumi būtu jāapstiprina un jāpublicē līdz 2019. gada decembra beigām, lai tos piemērotu finanšu periodiem, kas sākas 2020. gada 1. janvārī, pēc vai pirms šā datuma,
               
            
               
                  1.
               
               
                  paziņo, ka tas neizsaka iebildumus pret Komisijas regulas projektu;
               
            
               
                  2.
               
               
                  uzdod priekšsēdētājam šo lēmumu nosūtīt Komisijai un informēšanas nolūkā Padomei.
               
            
         (1)  OV L 243, 11.9.2002., 1. lpp.
      
      
         (2)  OV L 184, 17.7.1999., 23. lpp.